.td_uid_2_61be18c227c3e_rand.td-a-rec-img{text-align:left}.td_uid_2_61be18c227c3e_rand.td-a-rec-img img{margin:0 auto 0 0} F'diskussjoni li xxandret fl-istess jum li daħal fis-seħħ l-abbozz tal-legalizzazzjoni tal-kannabis, wieħed mill-kritiċi tal-liġi, Fr Jimmy Bartolo, staqsa dwar s-silenzju tal-entitajiet pubbliċi u tal-Awtoritajiet tas-Saħħa. Fr Bartolo, koordinatur tal-Għaqda tal-Iskejjel tal-Knisja u rettur tal-Kulleġġ San Alwiġi, kien qed jipparteċipa waqt il-programm Andrew Azzopardi on 103 , flimkien mal-president ta' ReLeaf Andrew Bonello. Fr Bartolo kkwota studji dwar il-legalizzazzjoni tal-kannabis fl-istati Amerikani ta' Colorado u Washington, fejn stqarr li dawn juru żieda fl-użu tad-droga u fi problemi assoċjati. Bonello nnota li l-awturi tal-istudji kkwotati ma kinux jaqblu mill-bidu. Huwa qal li l-istatistika wriet stampa differenti, mingħajr żieda sostanzjali fl-użu tal-kannabis u inqas kriminalità u black market. Is-saċerdot wissa li fi ftit snin, studji se jikkonfermaw li se jkun hawn ħsara simili f' Malta. Bonello qal li jistenna bil-ħerqa l-pubblikazzjoni tagħhom. L-Għaqda tal-Iskejjel tal-Knisja kienet waħda minn 57 entità li ngħaqdu biex jopponu l-liġi proposta, u Fr Bartolo staqsa għaliex entitajiet b'esperjenza fil-qasam bħall-Caritas Malta u l-Fondazzjoni OASI ġew injorati. Huwa staqsa wkoll għaliex entitajiet pubbliċi għażlu li jibqgħu siekta, u saħaq li l-Aġenzija Sedqa, l-aġenzija nazzjonali kontra l-Vizzji baqgħet b'ħalqha magħluq. "Imbagħad hemm l-Awtorita tas-Saħħa," kompla jgħid. "Għaliex dawn ma tkellmu xejn dwar dan? Fr Bartolo iddejjaq bl-arroganza tal-gvern Bħala president ta' organizzazzjoni li riedet iġġib riforma fil-liġi tal-kannabis, Bonello qal li huwa ovvjament sodisfatt bl-aħħar żvilupp. "Ninsabu kuntenti li se naraw inqas diskriminazzjoni għal min juża l-kannabis," qal Bonello. "Aħna kuntenti li naraw liġi li, minflok tiffoka fuq il-vendetta u l-kastig, tibda direzzjoni ġdida lejn id-drittijiet tal-bniedem u s-saħħa pubblika." Fr Bartolo, qal li mhux huma biss jaħsbuha hekk għax kien hemm 9,400 persuna li ffirmaw petizzjoni li titlob emendi fil-liġi. "Il-gvern għażel li ma jisma' lil ħadd," qal Fr Bartolo. Żied jgħid li hu qatt ma kien ra Gvern arroganti daqs dakinhar li tressqu l-emendi proposti fil-kumitat. "Lanqas emenda waħda fuq l-aktar aspetti perikolużi ta' din il-liġi ma ġiet aċċettata," qal Fr Bartolo. "Il-gvern iddeċieda li jgħaddi minn fuq kulħadd, u jisma' biss lil ReLeaf u lil ftit." Huwa saħaq li dawn il-ftit magħżulin jinkludu lil dawk li se jiggwadanjaw mil-liġi, u qal li din il-liġi se tagħmel ħsara kbira lill-komunità. Il-president ta' ReLeaf jappella għal djalogu kontinwu Min-naħa tiegħu, Bonello qal li jaqbel mal-konklużjoni tal-gvern li l-ebda emenda ppreżentata mill-koalizzjoni li opponiet il-liġi ma kienet valida. Huwa tkellem ukoll dwar il-kampanji edukattivi li hemm msemmija fil-liġi l-ġdida. Bonello appella għal djalogu kontinwu biex jiġi ddeterminat kif in-nies jistgħu jiġu moqdija bl-aħjar mod, mingħajr ma jinħoloq paniku li ma jkunx iġġustifikat. Huwa saħaq li jekk tinstab bażi komuni, l-aktar importanti hu li min juża l-kannabis m'għandux jaffaċja proċeduri kriminali. Fr Bartolo qal li l-organizzazzjonijiet kollha involuti wkoll qablu biex titnaqqas l-istigma. Il-Professur Azzopardi, qal li l-pożizzjoni tiegħu kienet li l-liġi ma kellhiex tiġi mgħaġġla, żied jgħid li persuni bi problemi oħra tad-droga m'għandhomx imorru l-ħabs. Min-naħa l-oħra Fr Bartolo sostna li d-dekriminalizzazzjoni tal-2015 għandha tkun biżżejjed. L-intervista sħiħa: .td_uid_3_61be18c228148_rand.td-a-rec-img{text-align:left}.td_uid_3_61be18c228148_rand.td-a-rec-img img{margin:0 auto 0 0}